Бакиров Урал Насир улы

Бакиров Урал Насир улы (; 7 апрель 1933 йыл) — совет, партия һәм хужалыҡ эшмәкәре. Философия фәндәре кандидаты (1970). Башҡортостан Республикаһының мәҙәниәт хеҙмәткәре (1993). БАССР-ҙың 8-11-се саҡырылыштары Юғары Советы депутаты. 1976 йылдан Башҡортостан Республикаһы һәм Рәсәй Журналистар союзы ағзаһыБилдәле дәүләт эшмәкәре Урал Насир улы Бакиров//Ижади портрет: «Ашҡаҙар» радиоһы тапшырыуы .

 Биографияһы 
Урал Насир улы Бакиров 1933 йылдың 7 апрелендә БАССР-ҙың Мораҡ районы (хәҙерге Күгәрсен районы) Хоҙайбирҙин ауылында тыуған, йәғни ошо ауылға исем биргән Башҡортостандың партия һәм дәүләт эшмәкәре, журналист һәм яҙыусы Хоҙайбирҙин Шәһит Әхмәт улы менән бер ауылдан.

Юғары белемле — 1955 йылда Өфө ҡалаһында К. А. Ти­мирязев исемендәге Башҡорт дәүләт педагогия институтын тамамлаған.

Дипломлы белгес булып, хеҙмәт юлын Йомағужа районыРайон 1935 йылдың 3 февралендә БАССР-ҙың Мәләүез һәм Мораҡ райондарын бүлеү юлы менән ойошторолған. 1963 йылдың 1 февралендә бөтөрөлгән, биләмәһе Мәләүез районы, 1965 йылда Күгәрсен районы составына ингән — ( Нугаева Ф. Г. Юмагузинский район.//Башкирская энциклопедия) Подгорный урта мәктәбендә уҡытыусы булып башлаған.

1956—1964 йылдарҙа комсомол эшендә — 1956 йылдан алып ВЛКСМ-дың Йомағужа район комитетының 1-се секретары.

1959 йылдан алып ВЛКСМ-дың Башҡортостан өлкә комитеты секретарыУрал Бакиров. Мужество быть с веком наравне.

1964 йылдан алып КПСС-тың Башҡортостан өлкә комитетында идеология бүлеге секторы мөдире, 1970 йылдан — пропаганда һәм агитация бүлеге мөдире урынбаҫары, артабан бүлек мөдире.

1988 йылдан — В. И. Ленин исемендәге Үҙәк музейҙың Өфө филиалы директоры.

1991 йылдан — Башҡортостан Республикаһы Юғары Советы Секретариатының редакция-нәшриәт бүлеге белгесе.

1993 йылдан — Башҡортостан Республикаһы Юғары Советы ҡарамағындағы нәшриәт-полиграфия комплексы директоры.

1994—2005 йылдарҙа Башҡортостан Республикаһы ПрезидентыМ.Ғ. Рәхимов шулай уҡ 1994 йылдан алып 2007 йылға тиклем Рәсәй Федерацияһының Федераль Йыйылышы Дәүләт Думаһы ағзаһы ла була ярҙамсыһы була, 2008—2010 йылдарҙа Рәсәй Федерацияһының Федераль Йыйылышы Дәүләт Думаһы депутаты Рәмил Исҡужиндың ярҙамсыһы вазифаһын үтәй.

1992—2010 йылдарҙа «Ведомости Государственного Собрания — Курултая, Президента и Правительства Республики Башкортостан» журналы мөхәрриреБакиров Урал Насырович//Юмагузинский краевед.

 Йәмәғәт эшмәкәрлеге 
Бакиров Урал Насир улы Башҡорт АССР-ы дәүләт власының юғары органы — Башҡорт АССР-ы Юғары Советы эшмәкәрлегендә халыҡ депутаты булараҡ әүҙем ҡатнаша, ул 8-11 саҡырылыштар депутаты була. 1962 йылда Мәскәүҙә үткән ВЛКСМ-дың 14-се съезы делегаты итеп һайланаБилдәле дәүләт эшмәкәре Урал Насир улы Бакиров//Ижади портрет: «Ашҡаҙар» радиоһы тапшырыуы .

 Маҡтаулы исемдәре һәм бүләктәре 
 Хеҙмәт Ҡыҙыл Байраҡ ордены (1976, 1981)
 «Башҡортостан Республикаһы алдындағы хеҙмәттәре өсөн» (2003)
 «Хеҙмәт батырлығы өсөн» миҙалы (1960)
 «Хеҙмәт батырлығы өсөн. В. И. Лениндың тыуыуына 100 йыл тулыу уңайынан» миҙалы (1970)
 «РСФСР-ҙың халыҡ мәғарифы отличнигы» билдәһе (1960)
 «Пионерҙар менән әүҙем эш өсөн» ВЛКСМ-дың Үҙәк комитеты билдәһе (1962),
 «Комсомолда әүҙем эше өсөн» (1969)
 БАССР-ҙың Юғары Советы Президиумының Почет грамоталары (1960, 1983)
 Башҡортостан Республикаһы Почет грамотаһы (1998)Бакиров Урал Насырович.
 Дәүләт Думаһы Аппаратының Почет грамотаһыУрал Бакиров. Мужество быть с веком наравне.

 Иҫкәрмәләр 

Категория:Күгәрсен районында тыуғандар
Категория:Хеҙмәт Ҡыҙыл Байраҡ ордены кавалерҙары
Категория:«Башҡортостан Республикаһы алдындағы хеҙмәттәре өсөн» ордены кавалерҙары
Категория:Башҡорт дәүләт педагогия университетын тамамлаусылар